ועדת הכספים, כנסת 19, פרוטוקול מספר 413, 2014-08-12 14:40

ניסן סלומינסקי: אנחנו מחדשים את הישיבה.

משה גפני: זאת ההעברה של ההתנחלויות?

משה גפני: זה מה שקיבלתם?

יעקב ליצמן: כן.

סתיו שפיר: זה כל הסכום שקיבלתם?

ניסן סלומינסקי: פניות מספר 157 עד 162.

משה גפני: האם אתה יכול להסביר האם זה נכון שתמורת הבאת החוק של מע"מ אפס קיבלת כאן עשרים מיליון שקלים ועוד עשרים מיליון שקלים מתחבאים בהעברות אחרות?

יעקב ליצמן: לא מתחבאים.

יעקב ליצמן: יעבירו אתם אחרי שהוא יעבור את מע"מ אפס.

סתיו שפיר: תענה לגפני.

ניסן סלומינסקי: אני לא חייב לענות על כל מיני שאלות.

סתיו שפיר: אבל אלה שאלות ששואלים אותך פעם אחר פעם וכל פעם אתה מסרב לענות.

יעקב ליצמן: זאת המנהרה.

יעקב ליצמן: אלה הפירים.

משה גפני: מכאן עובר הכסף.

סתיו שפיר: אם זה לא, מה הבעיה להגיד לא? תגיד לא.

סתיו שפיר: תגיד לגפני שזה לא היה.

ניסן סלומינסקי: אין סוף לשאלות האלה.

סתיו שפיר: יש סוף.

סתיו שפיר: אם תגיד שאין בינכם שום הסכם, תאמין לי שלא ישאלו שאלות.

ניסן סלומינסקי: אני לא מעוניין לענות לך על השאלות שלך.

סתיו שפיר: תענה פעם אחת.

סתיו שפיר: הסכם חייב להיות מפורסם.

יעקב ליצמן: היות הבטחתי לשר הפנים שאני אצביע בעד ואתמוך בזה, האם ההבטחה שלי היום חלה גם לגבי העשרים?

יעקב ליצמן: האם זה שהם הורידו את הסכום, אני צריך לקיים את ההבטחה שלי?

ניסן סלומינסקי: תתייעץ.

סתיו שפיר: העברה להתנחלויות במקום להעביר ליישובי הדרום.

סתיו שפיר: זאת השאלה הראשונה שאני אשמח עם יונתן יענה עליה.

ניסן סלומינסקי: יונתן, תסביר בבקשה את ההעברה.

משה גפני: מה שליצמן שאל, זאת שאלה מאוד חשובה.

יעקב ליצמן: אני הבטחתי לתמוך לבי הארבעים אבל אתם מביאים רק עשרים.

ניסן סלומינסקי: אני מציע שתצא ותתייעץ עם מי שהבטחת לו ותחליט.

יעקב ליצמן: אני הבנתי שאתה מומחה.

ניסן סלומינסקי: צא ותתייעץ עם מי שהבטחת לי.

סימן טוב: הפנייה התקציבית נועדה להעביר סכום של כשבעים מיליון שקלים לסעיף 18, סעיף הרשויות המקומיות.

סימן טוב: זה כולל שלושים מיליון שקלים למענקים מיוחדים לרשויות לתיקון עיוותים בנוסחת מענק איזון, עשרים מיליון שקלים - - -

משה גפני: איזה רשויות?

סימן טוב: אני אסיים ואענה לשאלות.

משה גפני: אם תוכל אחר כך להסביר את הכול כדי למנוע מאתנו שאלות כי אנחנו לא אוהבים לשאול שאלות.

סימן טוב: אין בעיה להרחיב.

חמד עמאר: הוא לא רוצה למשוך זמן.

משה גפני: אני לא רוצה למשוך זמן.

משה גפני: אני רוצה שישלמו את השוחד במקום.

סימן טוב: הסעיף הבא הוא עשרים מיליון שקלים לצרכים ביטחוניים לרשויות ביו"ש.

משה גפני: זה היה ארבעים ולמה זה עשרים?

ניסן סלומינסקי: עוד מעט.

סימן טוב: הפנייה כוללת גם שמונה מיליון שקלים לרשויות מקומיות, שישה מיליון שמשרד החינוך מעביר למשרד הפנים לצורך התכנית של ניהול עצמי, חמישה מיליון שקלים לחירום ברשויות ועוד 2.4 מיליון להדחות ברשויות, 300 אלף שקלים שעוברים ממשרד השיכון למשרד הפנים בהמשך להחלטת ממשלה בנוגע לצעדה בירושלים כאשר כל שנה יש החלטת ממשלה כזאת.

סימן טוב: ו-250 אלף שקלים שעוברים מהמשרד לביטחון פנים למשרד הפנים לצורך טיפול בחללים.

משה גפני: מה זה החלטת ממשלה?

יעקב ליצמן: אולי תסביר לי היושב ראש.

יעקב ליצמן: כתוב כאן שהחלטת הממשלה מספר 751 מיום 17 לספטמבר שעדיין לא היה.

סימן טוב: זאת טעות.

סימן טוב: זה 2013.

יעקב ליצמן: אולי כל ההעברה היא טעות?

ניסן סלומינסקי: טעות סופר.

ניסן סלומינסקי: זה 2013.

יעקב ליצמן: אולי בכל הדברים אתם עובדים עלינו וכל הזמן כותבים טעויות?

יעקב ליצמן: במקרה הזה תפסתי.

ניסן סלומינסקי: הוא אומר שזאת טעות סופר.

יעקב ליצמן: כל ההעברה היא טעות.

ניסן סלומינסקי: אם זאת טעות סופר, הרי רואים את זה.

ניסן סלומינסקי: בדבר כזה אדם הרי לא משקר.

יעקב ליצמן: אני יודע?

משה גפני: ניסן, זאת חזקה חדשה שאתה מכניס בגמרא?

משה גפני: בדבר הזה אדם לא משקר?

יעקב ליצמן: הם לא בני אדם.

משה גפני: אם לא הסיפור של מע"מ אפס, אני לא בטוח שהיינו תופסים את זה.

יעקב ליצמן: אני רוצה לדעת מה הטעות.

יעקב ליצמן: אולי יש טעויות בהעברה.

יעקב ליצמן: הוא צריך להגיד לי מתי הייתה החלטת הממשלה.

יעקב ליצמן: אני רוצה לדעת.

ניסן סלומינסקי: מתי הייתה החלטת הממשלה?

סימן טוב: החלטת הממשלה הייתה ב-17 לספטמבר 2013.

אורי מקלב: לשנת 2013 ולא ל-2014.

אורי מקלב: הצעדה הייתה ביום ירושלים, לפני חודשים, ואתה מדבר על החלטה שהתקבלה ב-2013.

אורי מקלב: איך יכול להיות שעברו כל כך הרבה חודשים?

ניסן סלומינסקי: כשתהיה לך זכות, אתה תשאל את השאלה אבל לא עכשיו.

ניסן סלומינסקי: סתיו ראשונה ואחריה ליצמן.

משה גפני: שוב אתה מפעיל את השעון?

משה גפני: אתה עושה את זה לסתיו בכוונה.

ניסן סלומינסקי: ממש.

ניסן סלומינסקי: קודם עשיתי לך ואמרת אותו הדבר.

סתיו שפיר: בכלל אין עניינים אישיים בוועדה.

משה גפני: את יכולה להרחיב בעניין הזה?

סתיו שפיר: אני ארחיב.

ניסן סלומינסקי: זה הזמן שלך.

ניסן סלומינסקי: חבל.

סתיו שפיר: עם כל הכבוד, זה לא הזמן שלי.

סתיו שפיר: אנחנו מצפים עד שעה זאת היום לשבת ועד לשעה זו לדון בכמה כסף מתכוונת הממשלה שאתה חבר בה, שמפלגתך חברה בה, להעביר ליישובי הדרום.

סתיו שפיר: שוב ושוב אנחנו מזכירים את זה ובינתיים במהלך הדיון הזה שדרות, אשקלון ונחל עוז לא קיבלו שקל.

סתיו שפיר: זאת השאלה.

סתיו שפיר: אתה מדברים על דחיפויות כאלה ואחרות.

סתיו שפיר: אנחנו מסתכלים כאן על החלטה 1742 שהיא הגיעה לאחר שאתה וחבריך רצתם לטלוויזיה, בעקבות החטיפה, ואמרתם שחייבים להעביר כספים ליהודה ושומרון כדי למנוע חטיפה, אגב, מטרה שכולם כאן היו מסכימים עליה ללא חילוקי דעות.

סתיו שפיר: למנוע חטיפה, למנוע עוד חטיפה של נער בישראל, לא משנה היכן הוא גר, זאת מטרה שכולנו נקדש.

סתיו שפיר: אלא מה, אחר כך ההחלטה הזאת שהגיעה מיד להחלטת ממשלה על חמישה מיליון שקלים, התנפחה לארבעים מיליון שקלים וכאשר אנחנו הפנינו למשרד האוצר שאלות, התשובות שקיבלנו היו שהתקציב הזה לא עובר למיגון רכבים לנוער ודברים מהסוג הזה – אגב, היה תקציב נפרד שהעברנו כאן עבור תחבורה ציבורית ביהודה ושומרון – אלא הוא עובר לפעילויות הפגה למורים, לעובדים סוציאליים ביהודה ושומרון.

סתיו שפיר: האם אדוני חושב שילדי שרות, ילדי ניר עם, נחל עוז וכפר עזה לא זקוקים לסיוע פסיכולוגי?

סתיו שפיר: האם הם לא זקוקים לסיוע כלכלי בעקבות מה שעבר עליהם השנה ובשנים האחרונות?

סתיו שפיר: האם זאת לא הדחיפות הגדולה ביותר שוועדת הכספים צריכה להידרש אליה?

סתיו שפיר: איך יכול להיות שאנחנו מגיעים לכאן ושוב אנחנו דנים בהעברה הזאת שהיא העברה צינית, היא העברה פוליטית, היא מתנה שאתה קיבלת בשביל להעביר ליאיר לפיד עוד חוק.

סתיו שפיר: עוד אחת מיני מתנות שאתה לא מוכן לדווח עליהן כאן.

סתיו שפיר: איך יכול להיות שבזה הדיון?

סתיו שפיר: אנחנו יושבים כאן ואתה פשוט משפיל את הוועדה כשאתה דורש מאתנו לדון בדבר הזה ולהעביר כסף שלא עובר עכשיו לדרום.

ניסן סלומינסקי: ליצמן, בבקשה.

סתיו שפיר: לא סיימתי.

סתיו שפיר: אני רוצה לדעת מה כולל ההסכם הזה.

סתיו שפיר: על פי חוק: יסוד הממשלה, אתה חייב לדווח לוועדה על הסכם קואליציוני.

סתיו שפיר: אתה חייב והיה כאן הסכם שאתה מסרב להכחיש אותו.

סתיו שפיר: מאחר ואתה לא מכחיש אותו, אנחנו מניחים שהוא קיים.

סתיו שפיר: הסכם על סכום כסף שגרם לך לשנות את דעתך ולהביא לכאן את חוק המע"מ אפס.

סתיו שפיר: זה מה שקרה.

סתיו שפיר: אם זה לא קרה, אל תעשה פרצוף אלא תגיד לפרוטוקול שלא היה הסכם כזה.

סתיו שפיר: תגיד.

סתיו שפיר: למה אתה לא עונה לי בכן ולא?

סתיו שפיר: היה או לא היה?

סתיו שפיר: אם תגיד שלא היה, מבטיחה לך שאני לא שואלת שאלות.

סתיו שפיר: תגיד לפרוטוקול לא היה הסכם כזה.

ניסן סלומינסקי: את רוצה לשאול, בבקשה.

ניסן סלומינסקי: אני לא חייב לענות לך על שום שאלה.

סתיו שפיר: אתה חייב תשובות לחברי הכנסת, האם היה כאן סחר בכספי מסים למטרות פוליטיות.

סתיו שפיר: בטח שאתה חייב.

ניסן סלומינסקי: די.

ניסן סלומינסקי: מספיק.

סתיו שפיר: אתה חייב לענות על זה.

ניסן סלומינסקי: את שאלת.

ניסן סלומינסקי: נקודה.

סתיו שפיר: לא.

סתיו שפיר: זאת לא נקודה.

סתיו שפיר: זה סימן שאלה.

סתיו שפיר: עכשיו באה התשובה.

סתיו שפיר: כך זה עובד בעברית.

ניסן סלומינסקי: לא.

ניסן סלומינסקי: לא עובד כך.

סתיו שפיר: אתה חייב תשובות לחברי הכנסת.

ניסן סלומינסקי: שאלות את יכולה לשאול, תשובות לא חייבים לתת לך על כל השאלות מהסוג הזה.

סתיו שפיר: אתה חייב תשובות לחברי הכנסת על איך אתה החלטת לסחור בכסף שייך לתקציב המדינה למטרותיך הפוליטיות.

ניסן סלומינסקי: אני מבקש ממך.

סתיו שפיר: אתה חייב.

סתיו שפיר: אם היה הסכם.

סתיו שפיר: אני רוצה שהיועצים המשפטיים בבקשה יגידו לי האם זאת לא פגיעה בכוחה של הוועדה שלא נחשף בפני חברי הכנסת מידע חשוב על הסכמים קואליציוניים בנוגע להעברות כספים בתמורה להעברת הצעת חוק.

סתיו שפיר: האם זאת לא פגיעה בפעילות הוועדה?

סתיו שפיר: הפניתי את השאלה ליועצים המשפטיים ולא אליך.

ניסן סלומינסקי: הסכמים קואליציוניים מעלים באישור התקציב.

סתיו שפיר: הסכמים קואליציוניים זה לא רק באישור התקציב.

סתיו שפיר: כל הזמן יש הסכמים קואליציוניים.

ניסן סלומינסקי: תסלחי לי, את - - -

סתיו שפיר: אני מבקשת מהיועצים המשפטיים לענות לי על השאלה הזאת.

ניסן סלומינסקי: ליצמן, בבקשה.

סתיו שפיר: מה זה?

סתיו שפיר: לאייל אין זכות דיבור בוועדה הזאת?

סתיו שפיר: הוא רוצה לענות ואתה לא נותן לו לענות.

סתיו שפיר: זאת שאלה ליועץ המשפטי.

סתיו שפיר: לשם מה הם יושבים כאן?

סתיו שפיר: כדי לשרת אותך או כדי לשרת את חברי הכנסת?

ניסן סלומינסקי: את ממשיכה?

סתיו שפיר: כן.

סתיו שפיר: אני שואלת את היועץ המשפטי שאלה ועד שהוא לא יענה לי, אני לא אשתוק.

ניסן סלומינסקי: לא תשתקי.

סתיו שפיר: תגרש אותי עוד פעם.

סתיו שפיר: בוא נשחק את המשחק.

סתיו שפיר: אחלה.

יעקב ליצמן: יהודי לא מגרש יהודי.

סתיו שפיר: אבל יהודייה מותר לגרש.

משה גפני: בדיוק.

משה גפני: הוא נגד נשים.

סתיו שפיר: אייל, אני רוצה תשובה על האם זאת לא פגיעה בעבודת הוועדה כשאנחנו לא נחשפים למידע חשוב בנוגע לאינטרסים ולהסכמים שהיו על העברת הצעת החוק הזאת.

<אייל לב ארי: כעיקרון אם זאת שאלה על הסכם קואליציוני, מדובר בעצם על הוראות של סעיף 1 לחוק הממשלה שמדבר על הסכם בכתב בקשר לכינונה של ממשלה או בקשר להבעת אי אמון בה או בקשר להצבעה על חוק התקציב או בקשר לצירוף שרים וכדומה.

<אייל לב ארי: במקרה הזה צריך לעשות הסכם בכתב וההסכם בכתב אמור להימסר למזכיר הכנסת ומזכיר הכנסת הוא זה שצריך לבוא ולהפיץ בקרב חברי הכנסת את דבר קיומו של אותו הסכם קואליציוני.

משה גפני: שואלת חברת הכנסת סתיו שפיר האם הסכם שהוא לא במסגרת הסעיף שהקראת, בנושא הדיון של היום.

סתיו שפיר: אני יודעת שיש חובת גילוי.

ניסן סלומינסקי: קיבלתם תשובה.

סתיו שפיר: זה מה שאני מבינה מפסיקת בג"ץ על מגדלי העופות.

סתיו שפיר: האם יש דבר כזה?

סתיו שפיר: אייל לא סיים לענות לי.

סתיו שפיר: אנא, ענה לי על זה.

משה גפני: אני מבקש ממך, אל תפגע בסתיו שפיר, היא תלך לעוד בג"ץ נגדך.

ניסן סלומינסקי: היא לא הלכה לבג"ץ נגדי.

רות קלדרון: חברת הכנסת שפיר, רוצים לעשות דיור לזוגות צעירים.

רות קלדרון: אנחנו מנסים.

סתיו שפיר: לא, אל תיקחי את זה למקום פופוליסטי.

סתיו שפיר: העשרים מיליון שקלים שעוברים להתנחלויות, זה לא דיור לזוגות צעירים.

רות קלדרון: אנחנו כאן כדי לגמור את מע"מ אפס.

רות קלדרון: למה לעשות פיליבסטר על דבר כזה?

סתיו שפיר: מי עושה פיליבסטר?

סתיו שפיר: אני שואלת שאלה שהיא לא נכונה?

סתיו שפיר: יש הסכם קואליציוני על העברת כספים להתנחלויות במקום לדרום וזה פיליבסטר?

סתיו שפיר: מה שקורה כאן זה שהיכולת של הכנסת לפקח על התקציב היא ביזיון.

סתיו שפיר: אין שום יכולת לעשות את זה.

סתיו שפיר: אני שואלת שאלות ואת עוזרת לו?

רות קלדרון: זה קורה כל השבוע.

ניסן סלומינסקי: אני מבקש עוד פעם, די.

ניסן סלומינסקי: סתיו, אני ביקשתי ממך.

משה גפני: היא שאלה שאלה.

ניסן סלומינסקי: היא שאלה והיא לא נותנת לאף אחד לענות.

ניסן סלומינסקי: אתה לא מבין?

ניסן סלומינסקי: היא כל כך הזמן נכנסת ונכנסת כי המטרה שלה היא לא לשמוע.

ניסן סלומינסקי: הוא כבר עשר דקות רוצה לתת לך תשובה.

סתיו שפיר: למה אתה מאשים?

ניסן סלומינסקי: המטרה שלך היא להיכנס לטלוויזיה.

ניסן סלומינסקי: זה הכול.

סתיו שפיר: אבל אין כאן מצלמות.

ניסן סלומינסקי: באמת יש בעיה.

ניסן סלומינסקי: עוד מעט תרוצי.

סתיו שפיר: חתיכת חצוף.

סתיו שפיר: תפסיק לדבר כך.

ניסן סלומינסקי: אני חצוף?

סתיו שפיר: תתחיל לדבר בכבוד.

ניסן סלומינסקי: עוד דקה את יוצאת.

סתיו שפיר: אתה מנסה להשפיל אותי במקום לתת כאן לחשוף מידע אמיתי.

ניסן סלומינסקי: חצי שעה הוא רוצה לתת לך תשובה ואת לא נותנת לו.

סתיו שפיר: ניסן, באמת יצאת לי מכל החורים.

סתיו שפיר: אני רוצה לשמוע את התשובה של אייל בבקשה.

ניסן סלומינסקי: תשלים את התשובה שלך ונמשיך הלאה.

סתיו שפיר: האם לא חלה על הממשלה חובת גילוי במקרה כזה?

סתיו שפיר: חובת גילוי על חברי הקואליציה.

סתיו שפיר: זאת פגיעה בסמכויות הוועדה לא לספק לנו את כל החומר הנדרש לפני דיון.

סתיו שפיר: זה חלק מהחומר.

סתיו שפיר: הסכם קואליציוני.

ניסן סלומינסקי: חזרת על זה.

סתיו שפיר: הוא לא הבין את השאלה שלי.

ניסן סלומינסקי: הוא כבר נתן לך תשובה חלקית ואת אומרת שהוא לא השלים אותה.

ניסן סלומינסקי: תן לה בבקשה את התשובה.

משה גפני: זאת הייתה שאלה מאוד חשובה.

משה גפני: סתיו תשאל אותה.

סתיו שפיר: הממשלה היא רשות מינהלית וחלה עליה חובת גילוי.

סתיו שפיר: הסיפור שמתרחש כאן

סתיו שפיר: הוא שפעם אחר פעם אנחנו שואלים האם יש הסכמים קואליציוניים – הסכם קואליציוני הוא לא רק ההסכם שנחתם במרץ 2013 אלא זה הסכם על כך שמפלגה איקס מעבירה הצעת חוק מסוימת בתמורה להעברת כספים כאלה וכאלה ממפלגה ואי.

סתיו שפיר: זה הסכם קואליציוני.

סתיו שפיר: הסכם כזה חייב להיות מדווח לחברי הכנסת ולציבור על פי חוק יסוד: הממשלה.

סתיו שפיר: אם אנחנו מגיעים לישיבה הזאת ויושב ראש הוועדה מסתיר מאתנו מידע על הסכמים כאלה ואחרים, זה אומר שהוא פוגע בסמכויות הוועדה.

סתיו שפיר: אנחנו כחברי כנסת לא מקבלים את החומר הנדרש לפני דיון.

סתיו שפיר: האם הדבר הזה הוא תקין מבחינה משפטית?

סתיו שפיר: האם הוא עובר או שלא?

סתיו שפיר: זאת שאלתי אותה שאלתי מספר פעמים גם בעבר.

<אייל לב ארי: לכשעצמו, כל נושא ההעברה או הבקשה להעברה, מי שאמור לדעת את זה גם מהעבר השני, זה בעצם משרד האוצר שמבקש את ההעברה הזאת והנימוקים שלו לגבי הבקשה להעברה מובאים בפני חברי הוועדה.

<אייל לב ארי: גם לגבי השאלה האם ההעברה הזאת נעשתה במסגרת הסכמה כזאת או אחרת בין מרכיבי הקואליציה השונים, אמורה להיות גם בידיעת משרד האוצר שאם לא כן הוא לא היה מבצע את ההעברה הזאת מכוח איזושהי הסכמה.

סתיו שפיר: עם זאת, הם הסתירו את זה.

ניסן סלומינסקי: השאלה שנשאלה, ועליה תענה, היא מה צריך לדווח, למי ואיפה.

ניסן סלומינסקי: על איזה הסכמים.

ניסן סלומינסקי: תענה רק על זה ונגמר.

<אייל לב ארי: שוב, ההסכמים חייבים להיות מדווחים לחברי הכנסת עם סוגי ההסכמים המנויים בסעיף 1 לחוק הממשלה.

<אייל לב ארי: הסכם בקשר לכינון הממשלה, בקשר להבעת אמון בה, בקשר להצבעה על חוק התקציב או בקשר לצירוף שרים נוספים לממשלה לאחר כינונה או בקשר למינויו של סגן שר.

<אייל לב ארי: ההסכם הזה שאמור להיות בעיקרון הסכם בכתב - - -

ניסן סלומינסקי: בעיקרון הסכם בכתב.

סתיו שפיר: מאחר ואנחנו דנים עכשיו בשינויים לחוק התקציב, הם כלולים תחת החוק הזה.

ניסן סלומינסקי: לא כלולים תחת שום דבר.

סתיו שפיר: אנחנו מדברים על שינויים בחוק התקציב.

ניסן סלומינסקי: תודה רבה.

ניסן סלומינסקי: סיימנו.

ניסן סלומינסקי: ליצמן, בבקשה.

סתיו שפיר: הוא לא סיים את דבריו.

<אייל לב ארי: מדובר על הצבעה על חוק התקציב.

סתיו שפיר: אנחנו משנים עכשיו את חוק התקציב.

ניסן סלומינסקי: די.

ניסן סלומינסקי: גמרנו.

סתיו שפיר: אבל הבנתי מתשובתך שההסכם לא בכתב.

ניסן סלומינסקי: אני לא רוצה לענות לך שום תשובה, לא בכתב ולא על שום דבר ואל תנסי לסחוט ממני.

סתיו שפיר: למה אתה חושש לענות לי אם לא היה הסכם?

ניסן סלומינסקי: אני לא חושש.

ניסן סלומינסקי: אני לא צריך לענות לך ואני לא רוצה לרקוד לפי החליל שלך.

ניסן סלומינסקי: זה הכול.

סתיו שפיר: למה אתה חושש לענות לי אם לא היה הסכם?

סתיו שפיר: מה יש לך להסתיר.?

ניסן סלומינסקי: אין לי שום דבר להסתיר.

ניסן סלומינסקי: ליצמן, בבקשה.

יעקב ליצמן: תודה אדוני היושב ראש.

יעקב ליצמן: שלחת אותי לשאול את הרבנים שלי אם אני צריך לקיים את הבטחתי.

יעקב ליצמן: קודם כל, אני הולך לקיים מה שהבטחתי.

יעקב ליצמן: הבטחתי וצריך לקיים.

יעקב ליצמן: באותה מידה אני פונה גם ל-יש עתיד שהם יקיימו את מה שהם הבטיחו והם הבטיחו להצביע נגד הסעיף הזה.

יעקב ליצמן: אם בן אדם צריך אינטגריטי, להוכיח לעולם שהוא מקיים כל מילה שהוא הבטיח, אני הולך להצביע בעד, אני מצפה ש-יש עתיד שכל כך התנגד בעבר לסעיף הזה שהיה ארבעים מיליון שקלים, שהוא יתנגד גם הפעם בהעברה התקציבית הנוכחית.

אורי מקלב: אתה מתנה את ההצבעה שלך.

יעקב ליצמן: לא.

יעקב ליצמן: מילה זאת מילה.

יעקב ליצמן: אני רוצה לראות אם המילה שלהם היא מילה.

יעקב ליצמן: דבר שני.

יעקב ליצמן: יש כמה סעיפים שלא הבנתי.

יעקב ליצמן: מה זה הצדעה לירושלים?

יעקב ליצמן: איזה הצדעה?

יעקב ליצמן: מתי היא הייתה?

יעקב ליצמן: איפה זה היה?

יעקב ליצמן: אולי מדובר אחרי 2014 כי התאריך שכתוב כאן הוא בגדר טעות ואולי גם ההצדעה היא טעות.

יעקב ליצמן: תסביר לי מה זה סעיף 7, טיפול בחללים.

ניסן סלומינסקי: הוא יסביר.

אורי מקלב: זה מ-2012.

אורי מקלב: זה מהקדנציה הקודמת.

ניסן סלומינסקי: אורי, רצית לשאול.

אורי מקלב: כן.

אורי מקלב: בהמשך לשאלת הרב ליצמן, האם זה 2014, האם זאת טעות או לא, בהנחה שזה 2013, האם מדובר על העברה שכבר שילמו עליה?

אורי מקלב: בספטמבר 2013 מדובר על הצדעה לירושלים ואני שואל האם זאת הצדעה שהייתה ב-2013 או הצדעה שהייתה לפני כן?

יעקב ליצמן: איפה היא התקיימה?

אורי מקלב: אני לא יודע היכן היא התקיימה, אבל נניח שהיא מתקיימת ביום ירושלים, ואם מדובר באמת במצעד הדגלים של אנשי יהודה ושומרון שעולים לירושלים, הרי יש כאן כפל תקציבים.

אורי מקלב: פעם אחת נותנים עשרים מיליון ועכשיו נותנים עוד כסף לאותם אנשים שבאים להצדעה לירושלים.

אורי מקלב: אם אנחנו לא מדברים על רטרואקטיביות אלא מדברים על 2014 - או שאנחנו מדברים על 2013 – החלטת הממשלה, צריך לראות האם היא הייתה באמת החלטה רב-שנתית.

אורי מקלב: גם אם הממשלה החליטה לתת תקציב להצדעה לירושלים, היא צריכה להחליט שהיא נותנת את זה כל שנה ולא שנה אחת ואחרי כן כל שנה אתה יכול להשתמש באותה החלטת ממשלה.

אורי מקלב: החלטת ממשלה, עד כמה שאני יודע, היא לשנה מסוימת.

אורי מקלב: ב-2013 נותנים במסגרת תמיכה בירושלים או חוק ירושלים, אבל לא יכול להיות שהחלטה שהחליטו ב-2013 ייתנו אותה עכשיו ב-2014 כי גם ההצדעה לירושלים של 2014 כבר התקיימה.

ניסן סלומינסקי: השאלה הובנה.

אורי מקלב: זה בנושא הזה של סעיף 6.

אורי מקלב: בסעיף 2, בכל זאת אני חושב שצריך להיות איזה פירוט.

אורי מקלב: מה זה הערים מיליון שקלים ואיך הם מחולקים?

אורי מקלב: לכמה רשויות מקומיות?

אורי מקלב: לאיזה דברים?

אורי מקלב: מה זה נקרא צרכים ביטחוניים?

אורי מקלב: הקמת מתנ"ס למשל, זה נקרא צרכים ביטחוניים?

אורי מקלב: יכול להיות שאתה מבין את זה כצרכים ביטחוניים אבל בכל אופן לוועדה חשוב לדעת האם הקמת מתנ"ס בישוב מסוים גם זה נכלל בצרכים ביטחוניים.

אורי מקלב: כל אחד יכול להסביר ולהבין מה אלה צרכים ביטחוניים.

אורי מקלב: חברי הוועדה צריכים לקבל פירוט.

אורי מקלב: קודם כל, מי מקבל וכמה.

אורי מקלב: הרי יהודה ושומרון, יש שם צרכים אולי יותר מעשרים מיליון שקלים, יכול להיות, אבל השאלה לאיזה מקומות.

אורי מקלב: צריך לדעת לאיזה מטרות ומה בכלל נכלל.

אורי מקלב: זה דבר עקרוני כי לפי השמועות יש עוד דברים בעשרים מיליון שקלים אלה וההבטחות הן לדברים שאפשר לומר שהם חורגים ועוברים מעבר לצרכים הביטחוניים כפי שאנחנו מבינים אותם.

ניסן סלומינסקי: גפני, בבקשה.

משה גפני: אדוני היושב ראש, כדי לחסוך זמן, אני לא אחזור על השאלות של החברים שלי שאני חושב שהן שאלות נכונות וגם אתה היית צריך לשאול את השאלות האלה.

משה גפני: נחכה לתשובות.

משה גפני: אני רוצה לשאול רק שאלה אחת.

משה גפני: האמת היא שזאת לא שאלה.

משה גפני: היה מי שאמר לפני הבחירות איפה הכסף.

סתיו שפיר: מי זה היה?

משה גפני: יאיר לפיד.

סתיו שפיר: נכון.

משה גפני: הייתה התנגדות להעביר כסף להתנחלויות.

משה גפני: כולם יודעים וזה לא סוד.

משה גפני: מה שסתיו שאלה, היא שאלה שאלה נכונה.

משה גפני: היועץ המשפטי כנראה לא יכול לענות עליה.

משה גפני: יש כאן הסכם וכולנו יודעים.

משה גפני: אין בכלל ספק.

משה גפני: הרי אמר חבר הכנסת ליצמן בצדק ש-יש עתיד לא אפשרה לך, אדוני היושב ראש, להעביר את הכסף הזה.

משה גפני: היה פעם ועוד פעם ולא אפשרו.

משה גפני: הם גם מתנגדים לעניין הזה.

יעקב ליצמן: יכול להיות שגם עכשיו הם יצביעו נגד.

משה גפני: יכול להיות.

יעקב ליצמן: אני מניח שמילה היא מילה.

משה גפני: יכול להיות אבל ניסן הוא בחור חכם.

משה גפני: אם הם מצביעים נגד, הוא לא מביא את זה.

יעקב ליצמן: אני רוצה להוכיח שמילה היא מילה.

משה גפני: התברר לי במהלך כל התקופה כאן ש-יש עתיד היא לא נגד ההתנחלויות.

משה גפני: היא בעד ההתנחלויות אבל היא לוקחת את זה כקלף מיקוח נגדך.

משה גפני: זאת דוגמה.

משה גפני: זה לא המקרה היחיד אלא אלה כל המקרים שהיו קודם.

משה גפני: אני ראיתי איך אתה מאבד את העשתונות ואתה מתעצבן עד לשמים כש-יש עתיד באו פתאום ואמרו שלא מצביעים לך על דברים שחשובים לך, התנחלויות, מוסדות שלכם וכולי.

משה גפני: לא יכול להיות הדבר הזה.

משה גפני: אני חוסך זמן ועכשיו השעון מפריע לי.

משה גפני: הם מגיעים כמו מפלגה חסרת עקרונות, היא באה אליך ועושה אתך סחר מכר: אם אתה מביא את המע"מ אפס כמו שהבוס דורש – לא חשוב למה, הם אפילו לא שואלים למה - כולם מתייצבים.

משה גפני: אם שמת לב, כל הזמן נציגי יש עתיד נמצאים כאן.

משה גפני: הם אפילו לא הולכים לאכול ארוחת צהרים אלא נמצאים כאן.

משה גפני: לכן אני שואל האם התמונה הזאת בה מפלגה שאמרה פעם אחר פעם שהיא תצביע נגד ההעברות האלה, מכיוון שהיא נגד ההתנחלויות, האם אנחנו כוועדה צריכים לפרסם לציבור ולהגיד שהם בעד ההתנחלויות.

ניסן סלומינסקי: שאלה ברורה.

משה גפני: הם פשוט עושים סחר מכר על העניין הזה כדי לאלץ אותך להביא חוק שאתה נגדו.

משה גפני: הרי אתה נגד מע"מ אפס.

משה גפני: אתה לחוץ מאורי אריאל, אורי אריאל לחוץ מיאיר לפיד, יאיר לפיד לחוץ מערוץ 2, והמציאות היא שמדינה מתנהלת בגלל גחמה כזאת.

משה גפני: אילו זה היה תלוי בך, אתה יושב ראש ועדת הכספים, החוק הזה לא היה מגיע.

משה גפני: הוא היה מגיע בעוד שנה וחצי, אם בכלל.

משה גפני: כך אמרת.

משה גפני: אני ראיתי גם ב"יתד נאמן" שזה מה שאמרת.

משה גפני: לכן אני שואל אותך האם זה נכון ש-יש עתיד שינתה את דעתה.

יעקב ליצמן: לא יעלה על הדעת.

משה גפני: אם היא שינתה את דעתה ומה שהיא אמרה כל הזמן שהיא נגד, היא עכשיו בעד, ואם היא בעד, אני חושב שאי אפשר ואסור היום להצביע כי אני צריך לברר אתם.

משה גפני: אני מאוד מתחשב בדעתם ואני צריך לברר אותם למה הם שינו את דעתם, אם זה נכון.

סתיו שפיר: זה ברור.

סתיו שפיר: פעם יש עתיד שנאו את החרדים ואת ההתנחלויות והיום הם פשוט שונאים את העניים ואת מעמד הביניים.

סתיו שפיר: שינוי גישה.

משה גפני: נכון.

זבולון כלפה: אני מבין שלגבי הסעיף הראשון נקבל את הפירוט, לגבי רשימת הרשויות.

יעקב ליצמן: אל תבנה על זה.

יעקב ליצמן: אנחנו תמיד לא מקבלים כלום.

יעקב ליצמן: כל ישיבה יש לי שאלו, מבטיחים לי תשובות, ומאז הכנסת הנוכחית לא קיבלתי תשובה.

יעקב ליצמן: יכול להיות שזה כך כי אני חרדי.

משה גפני: זה נכון שלא נותנים תשובות לרב ליצמן כי הוא חרדי?

יעקב ליצמן: לא נותנים תשובות.

יעקב ליצמן: חד משמעית.

משה גפני: אני רוצה לדעת אם ליצמן לא מקבל תשובות בגלל שהוא חרדי.

ניסן סלומינסקי: זבולון, תמשיך.

זבולון כלפה: לגבי הסעיף השני.

זבולון כלפה: יש כאן נציגים של משרד הפנים?

ניסן סלומינסקי: כן.

זבולון כלפה: כמה שאלות לגבי הסעיף השני.

משה גפני: מי נמצא ממשרד הפנים?

זבולון כלפה: הגברת לילי פיינטוך.

זבולון כלפה: הייתי שמח לדעת שני דברים לגבי הסעיף השני.

זבולון כלפה: הרי זה לא סוד שהייתה העברה אחרת בסכום אחר כפול שתיים.

זבולון כלפה: האם זה קוצץ או פוצל?

זבולון כלפה: שנית, איך בכלל הוגדר הסכום הזה ועל בסיס מה?

זבולון כלפה: מישהו עשה איזשהו תחשיב?

זבולון כלפה: איך הגעתם למספר הזה, סתם כך?

יעקב ליצמן: למה אתה לא שואל מתי שינו את זה?

משה גפני: זאת שאלה ממש מורכבת.

סתיו שפיר: שאלה מצוינת.

ניסן סלומינסקי: יוני, תענה.

סתיו שפיר: זבולון, אם תרצה, אתה יכול להצטרף לקבוצה.

זבולון כלפה: אני יוצר לי קבוצה משל עצמי.

זבולון כלפה: תודה.

ניסן סלומינסקי: מה שאתה מרגיש שזאת פוליטיקה, ודיברו כאן פוליטיקה גבוהה, לא.

סתיו שפיר: אין פוליטיקה בהעברה?

סימן טוב: לגבי השאלה הראשונה, לגבי החלטת ממשלה לגבי הצעדה לירושלים.

משה גפני: אולי תלך לפי הסעיפים.

סימן טוב: זה סדר השאלות.

סימן טוב: מדובר בהחלטת ממשלה.

סימן טוב: עמותות אזוריות, פעם בשנה ביום ירושלים, עושות מצעד.

יעקב ליצמן: כל מצעד צריך אישור ממשלתי?

סימן טוב: האישור הממשלתי מגיע כי זה איגום מקורות.

יעקב ליצמן: כל משרד סוברני להחליט לבד על הצעדה.

יעקב ליצמן: לשם מה צריך החלטת ממשלה?

ניסן סלומינסקי: תן לו להסביר.

ניסן סלומינסקי: הוא הסביר ואמר שזה איגום מכמה משרדים.

סימן טוב: אני אסביר מה נהוג.

סימן טוב: נהוג שמועצה אזורית נחל סורק היא זאת שלוקחת על זה את החסות, היא זאת שעושה את זה.

יעקב ליצמן: בירושלים?

סימן טוב: היא עושה את זה בירושלים.

סימן טוב: אלה המועצות האזוריות.

ניסן סלומינסקי: המועצות האזוריות שמעלות את הפירות שלהם עם הטרקטורים.

יעקב ליצמן: זה ביום ירושלים?

ניסן סלומינסקי: כן.

ניסן סלומינסקי: אתה מוזמן לעמוד על הבמה ולהצדיע.

יעקב ליצמן: לשם מה צריך טרקטורים?

ניסן סלומינסקי: כך זה נעשה כל שנה.

יעקב ליצמן: למה?

יעקב ליצמן: לשם מה?

ניסן סלומינסקי: להתיישבות העובדת.

סימן טוב: יש מספר משרדי ממשלה שמשתתפים במימון של המצעד הזה כאשר אחד מהם הוא משרד השיכון והחלק שלו הוא 300 אלף שקלים.

יעקב ליצמן: 300 אלף שקלים זה רק משרד השיכון?

סימן טוב: נכון.

יעקב ליצמן: לשם מה צריך את האיגום?

יעקב ליצמן: זה רק משרד אחד.

ניסן סלומינסקי: זה החלק שלו שעובר.

סימן טוב: זה רק משרד השיכון אבל בסך הכול אלה מספר משרדי ממשלה.

יעקב ליצמן: כמה כסף יש בכלל בסעיף?

סימן טוב: אני לא זוכר.

סימן טוב: סדר גודל של מיליון-שניים.

יעקב ליצמן: צעדה מיליון-שניים?

סימן טוב: זה לגבי השאלה הראשונה.

משה גפני: החלטת הממשלה עליה מדברים היא החלטה גורפת או שהיא החלטה לשנה מסוימת?

סימן טוב: היא החלטה שנתית.

משה גפני: התקבלה החלטת ממשלה גם על השנה?

סימן טוב: למיטב ידיעתי, טרם.

משה גפני: על 2014.

סימן טוב: למיטב ידיעתי, טרם התקבלה.

יעקב ליצמן: אבל זה כבר היה.

משה גפני: מה אתה מעביר, זה על שנה שעברה?

משה גפני: המצעד היה.

משה גפני: הם נתנו הלוואה לממשלה?

סימן טוב: משרד השיכון היה אמור להעביר את הכסף קודם אבל הכסף עובר עכשיו.

משה גפני: ומה הם עשו עד עכשיו?

ניסן סלומינסקי: ר' משה, די.

משה גפני: זה לא בסדר הדבר הזה.

משה גפני: למה הם מעבירים רק עכשיו את הכסף?

ניסן סלומינסקי: צריך להגיד תודה שהם מעבירים את הכסף.

אורי מקלב: לשר השיכון הזה תודה?

משה גפני: יוני, בזמן שלנו העבירו את הכסף בזמן?

סימן טוב: לא זוכר.

משה גפני: אתה לא זוכר?

משה גפני: אני זוכר כן.

ניסן סלומינסקי: תמשיך.

סימן טוב: לגבי השאלה השנייה, לגבי החללים.

אורי מקלב: לא אמרת לי כמה כסף העביר משרד השיכון בשנה קודמת.

סימן טוב: משרד הפנים, בנוסף לאחריות שיש לו על רשויות מקומיות, יש לו עוד אחריות על סוגיית החירום בשלטון המקומי.

סימן טוב: זה נקרא פס"ח – פינוי סעד חללים.

יעקב ליצמן: מה זה שייך לביטחון פנים?

סימן טוב: המשרד לביטחון פנים משתתף ומסייע למשרד הפנים במימון הדברים האלה.

יעקב ליצמן: זה לא משרד הביטחון?

ניסן סלומינסקי: הוא אומר לך שזה המשרד לביטחון פנים.

משה גפני: המשרד לביטחון פנים מטפל בחללים?

סימן טוב: למשרד הפנים יש אחריות על סוגיית של חללים.

משה גפני: למה צריך להעביר כסף מהמשרד לביטחון פנים?

משה גפני: אין תקציב מיוחד לעניין הזה?

סימן טוב: המשרד לביטחון פנים משתתף ומסייע למשרד הפנים בנושא הזה.

משה גפני: למה אין תקציב מיוחד לעניין?

סימן טוב: עושים כאן איגום משאבים וגם המשרד לביטחון פנים משתתף.

סימן טוב: לגבי השאלה לגבי עשרים מיליון שקלים ומה השימושים שלהם.

סימן טוב: בעצם מדובר בעשרים מיליון שקלים שעוברים לתקציב השוטף של הרשויות המקומיות ביו"ש כסיוע במימון של הוצאות ביטחוניות של הרשויות האלה.

סתיו שפיר: למה ביטחוניות?

סתיו שפיר: בתשובות שלי הם אמרו אחרת.

ניסן סלומינסקי: רגע.

ניסן סלומינסקי: גם אני רוצה לשמוע את הפירוט.

סתיו שפיר: כתבתם לי שאתם מעבירים את זה בשביל החוסן החברתי.

ניסן סלומינסקי: די, בבקשה.

ניסן סלומינסקי: כולם רוצים לשמוע.

סימן טוב: אני בדיוק מקריא מהתשובות שנשלחו גם אליכם.

סימן טוב: אני מסביר שוב.

סימן טוב: זה תקציב שמועבר דרך משרד הפנים כסיוע לתקציב השוטף של הרשויות המקומיות ביו"ש כסיוע לצרכים ביטחוניים שיש לרשויות האלה.

סתיו שפיר: זה לא מה שכתוב לי בתשובות.

סתיו שפיר: אתה לא מקריא את התשובות האלה.

ניסן סלומינסקי: יש לך פירוט של הדברים האלה?

סתיו שפיר: התשובות שאתם כתבתם לי הן שאלתם מעבירים תקציבים בדגש על שימור ושיפור החוסן החברתי האזרחי של הרשויות.

סתיו שפיר: בתשובות קודמות על העברה של ארבעים מיליון שהשתנתה, נחצתה, הועברה, לא יודעת מה, כתבתם לי שזה למטרת הפגה, פעילות הפגה לנוער, גיבוש ולכידות הנוער, העצמת מתנדבים.

סתיו שפיר: זה מה כתבתם בתשובות שלכם.

סתיו שפיר: יש לי את זה כאן במיילים ממשרד האוצר.

סתיו שפיר: עכשיו אתה אומר ביטחוני.

סתיו שפיר: זה כל כך קל לבוא לוועדת כספים ולהגיד ביטחוני וכולנו כאן נקפוץ על שתי הרגליים ונגיד, ביטחוני זה חשוב.

סתיו שפיר: אבל בסוף אתה מעביר את זה לפעילויות נוער שזה לא פחות חשוב, אבל האם לא חשובות עכשיו פעילויות נוער בשדרות?

סתיו שפיר: זאת השאלה.

ניסן סלומינסקי: לילי, לך יש תשובה?

סתיו שפיר: למה אתם באים ואומרים שזה ביטחוני כשזה לא ביטחוני?

סתיו שפיר: למה הסחת הדעת הזאת?

משה גפני: למה זה עשרים מיליון שקלים?

ניסן סלומינסקי: בבקשה, תן להם להשלים.

משה גפני: אנחנו במתח לדעת מה קרה לכם.

משה גפני: למה הורידו לכם כסף.

ניסן סלומינסקי: לילי, יש לך מה להוסיף?

משה גפני: מה זה להוסיף?

משה גפני: עוד לא קיבלנו תשובה.

משה גפני: למה זה עשרים מיליון שקלים.

סתיו שפיר: אני רוצה להבין למה יושב כאן משרד האוצר ואומר לחברי הכנסת ביטחוני כשהם בעצמם, משרד האוצר, כתבו לי שזה עניין חברתי.

סתיו שפיר: למה?

סימן טוב: התקציב הזה מבוסס על החלטת ממשלה.

סתיו שפיר: החלטת הממשלה הייתה על חמישה מיליון שקלים ולא ארבעים ולא עשרים.

ניסן סלומינסקי: אם לא תתנו להם לענות, אנחנו פשוט נצביע.

יעקב ליצמן: אתה לא יכול להצביע כשהם לא ענו תשובות.

ניסן סלומינסקי: אתה לא נותן להם לענות.

משה גפני: אני דואג לך כי למה אתה מקבל עשרים כשאתה צריך לקבל ארבעים?

משה גפני: אם תקבל עשרים, תעביר רק חצי חוק של מע"מ.

סתיו שפיר: יש עתיד הולכים להצביע בעד ההעברה הזאת?

ניסן סלומינסקי: אתם מוכנים לתת להם לדבר?

רות קלדרון: יש עתיד מזמינה אתכם לקואליציה ולהעביר את זה.

סתיו שפיר: אתם התנגדתם לזה בפעם הקודמת.

סתיו שפיר: אתם ישבתם כאן ואמרתם שאתם לא מעבירים את הכסף הזה להתנחלויות בזמן המלחמה.

סתיו שפיר: שיניתם את דעתכם?

ניסן סלומינסקי: רבותיי, אם תפריעו עוד פעם, אנחנו נצביע.

ניסן סלומינסקי: הוא מתחיל לדבר ואתם מפריעים.

משה גפני: היא רק אלה את יש עתיד.

סתיו שפיר: איפה הכסף?

ניסן סלומינסקי: הוא עונה.

ניסן סלומינסקי: פעם שלישית, אני מצביע.

ניסן סלומינסקי: נקודה.

ניסן סלומינסקי: זה מה אני אעשה אם אתם מפריעים.

סתיו שפיר: האופוזיציה מפריעה.

סתיו שפיר: שואלת שאלות ואומרת שמשרד האוצר משקר כי פעם אחת הוא כותב כך ופעם אחת אומר כך.

סתיו שפיר: האופוזיציה חושפת את השקרים שלכם.

ניסן סלומינסקי: תנו לו לענות.

ניסן סלומינסקי: אתם לא נותנים לו לדבר.

יעקב ליצמן: אדוני היושב ראש, אנחנו בכלל הולכים לבקש התייעצות סיעתית.

סתיו שפיר: לפני ההתייעצות הסיעתית, אני רוצה להבין אם יש עתיד מצביעים בעד הדבר הזה.

שמעון אוחיון: גפני, תצביע קודם בשביל העשרים ואחר כך נוסיף.

משה גפני: אני רוצה לדעת למה הורידו.

ניסן סלומינסקי: יוני, אתה מוכן לענות?

סימן טוב: אני מסביר שוב.

יעקב ליצמן: יש עתיד צריך להצביע נגד.

יעקב ליצמן: הוא הבטיח ואני הבטחתי.

יעקב אשר: באנו לשנות.

סתיו שפיר: מעמד הביניים.

סתיו שפיר: תוסיפו לקמפיין שלכם: מעמד הביניים באלקנה ובבית אל.

סתיו שפיר: זה מעמד הביניים שאתם דואגים לו.

יצחק וקנין: הכול תלוי בסקרים.

ניסן סלומינסקי: פעם רביעית אני אומר לכם שהוא מתחיל להסביר, אני מצביע.

ניסן סלומינסקי: אתם לא נותנים לו לדבר.

סתיו שפיר: יונתן, למה אתה בא לכאן ואומר ביטחוני כאתם כתבתם חברתי?

ניסן סלומינסקי: רבותיי, בואו נצביע.

ניסן סלומינסקי: אתם לא נותנים לו לדבר.

משה גפני: נותנים.

סתיו שפיר: למה התשובות שלכם הן שונות?

ניסן סלומינסקי: מי בעד?

סתיו שפיר: שיענה לשאלה.

משה גפני: אנחנו בשקט.

ניסן סלומינסקי: פעם אחרונה?

משה גפני: פעם אחרונה.

יעקב ליצמן: אגב, ביקשתי התייעצות סיעתית.

משה גפני: כן, אבל לפני ההצבעה.

משה גפני: קודם התשובות.

יצחק וקנין: התייעצות רב סיעתית.

משה גפני: תענה.

משה גפני: למה זה עשרים מיליון?

סתיו שפיר: לא, למה כתבתם דבר אחד וכאן אתם אומרים דבר אחר?

ניסן סלומינסקי: חמש דקות התייעצות סיעתית.

סתיו שפיר: לא, לא רוצים התייעצות.

סתיו שפיר: קודם תשובות.

ניסן סלומינסקי: התייעצות סיעתית.

ניסן סלומינסקי: אנחנו ממשיכים בשעה 3:24.

סתיו שפיר: שקודם יענו.

ניסן סלומינסקי: לא.

ניסן סלומינסקי: נגמר.

ניסן סלומינסקי: תעשו עכשיו התייעצות סיעתית.

סתיו שפיר: אנחנו לא רוצים התייעצות.

יעקב ליצמן: למה את הטיפול בחללים הוא עיכב שנה וחצי?

ניסן סלומינסקי: התייעצות סיעתית עד שעה 3:24.

ניסן סלומינסקי: נגמר.

יעקב ליצמן: אני מוותר על ההתייעצות הסיעתית.

יעקב ליצמן: אני רוצה תשובות.

ניסן סלומינסקי: נגמר.

ניסן סלומינסקי: התייעצות סיעתית.

משה גפני: הנה, אנחנו בשקט.

ניסן סלומינסקי: הייתם בשקט כל כך הרבה פעמים.

ניסן סלומינסקי: התייעצות סיעתית עד 3:24.

סתיו שפיר: אבל אף אחד לא ביקש התייעצות סיעתית.

ניסן סלומינסקי: אם לא, אני מצביע כבר עכשיו.

ניסן סלומינסקי: אני הודעתי והזהרתי עשר פעמים.

סתיו שפיר: אבל הוא לא ענה על השאלות.

יעקב ליצמן: הם לא נותנים תשובות.

יעקב ליצמן: הם מתחמקים מתשובות.

יעקב ליצמן: הוועדה לסתימת פיות.

יעקב אשר: תן לו לענות.

ניסן סלומינסקי: לא.

ניסן סלומינסקי: עכשיו זאת התייעצות סיעתית שלכם ואחר כך הצבעה.

סתיו שפיר: אף אחד לא ביקש התייעצות.

יעקב ליצמן: אני ויתרתי על ההתייעצות הסיעתית.

ניסן סלומינסקי: אתם תלמדו בפעם הבאה.

ניסן סלומינסקי: די.

ניסן סלומינסקי: נגמר.

סתיו שפיר: זה שיושב ראש הוועדה מתייחס כך אל שני יושבי ראש קודמים של ועדת הכספים – מילא אלי – כאילו הם ילדים בני ארבע.

סתיו שפיר: זה פשוט מביך.

סתיו שפיר: אותי זה מעליב.

רות קלדרון: זה קשור איך שמתנהגים.

סתיו שפיר: תתביישו וכך תלמדו לפעם הבאה?

סתיו שפיר: כך אתה מדבר אליהם?

סתיו שפיר: קצת כבוד.

רות קלדרון: התנהגות של מושב ליצים.

משה גפני: למה באת?

רות קלדרון: בגלל שאני מכבדת אותך.

משה גפני: אבל זה מושב ליצים.

משה גפני: למה באת?

משה גפני: את לא צריכה לבוא.

יעקב ליצמן: תפקידנו לפוצץ את כל המנהרות ואת כל הפירים שהוא קורא כאן ולגלות את הכול לציבור כדי שיבין לוקחים כסף שלא כדין עבור הצבעות.

יעקב ליצמן: יש כאן הסכמים בין מפלגות ובין שר אוצר ויושב ראש ועדת הכספים והבית היהודי ואת זה צריך לפוצץ אחת ולתמיד.

משה גפני: יש לי חשד שאתה לא רוצה שיענו למה זה קוצץ לעשרים מיליון.

משה גפני: שאל חבר סיעתך, חבר הכנסת כלפא – אני מוותר על כל השאלות שלי, אין לי תקוות ב-יש עתיד, הם בלאו הכי יורדים בסקרים – והוא שאל שאלה רצינית והוא עולה בסקרים.

משה גפני: הוא רוצה לדעת למה זה קוצץ לעשרים מיליון.

משה גפני: היה צריך להגדיל את זה לשמונים מיליון.

משה גפני: אתה לא נותן לענות תשובה.

ניסן סלומינסקי: אנחנו בהתייעצות סיעתית.

משה גפני: לא.

משה גפני: אנחנו לא בהתייעצות סיעתית.

משה גפני: אפשר לקבל תשובה?

ניסן סלומינסקי: בשעה 3:22 נמשיך.

סתיו שפיר: אנחנו לא בהתייעצות סיעתית.

סתיו שפיר: ליצמן משך את הבקשה שלו ואף אחד לא מבקש התייעצות סיעתית.

ניסן סלומינסקי: אם לא, אני מצביע.

סתיו שפיר: אבל הם לא נתנו לנו תשובות.

יעקב ליצמן: לא קיבלנו תשובות.

סתיו שפיר: את מצביעה בעד ההעברה?

רות קלדרון: אני מצביעה למה שאת הבטחת בבחירות.

סתיו שפיר: העברה להתנחלויות?

סתיו שפיר: זה מה שהבטחתי?

יעקב ליצמן: אתם הבטחתם להצביע נגד.

יעקב ליצמן: אני רוצה לראות אם אתם תצביעו נגד.

יעקב ליצמן: אני רוצה לראות אם מילה היא מילה אצלכם.

יעקב ליצמן: אני רוצה לראות אם אתם שומרים על המילה שלכם.

יעקב ליצמן: חוץ מהכול, אתם גם שקרנים.

יעקב ליצמן: הבטחתם להצביע נגד ולמה אתם לא מצביעים נגד?

יעקב ליצמן: בושה וחרפה.

סתיו שפיר: מה הקשר בין ההעברה הזאת לבין מע"מ אפס?

רות קלדרון: אני לא נגד.

סתיו שפיר: את לא נגד העברה של כסף להתנחלויות?

יעקב ליצמן: אני הולך להצביע בעד.

סתיו שפיר: תצביעי נגד.

רות קלדרון: זה הנושא הבא בסדר היום.

רות קלדרון: זה קשור.

סתיו שפיר: אם את תצביעי נגד, הוא לא יביא את מע"מ אפס לדיון.

סתיו שפיר: זה מה שאת אומרת.

רות קלדרון: לא.

רות קלדרון: זה לא מה שאמרתי.

סתיו שפיר: אז את יכולה להצביע נגד.

רות קלדרון: בואו נעשה הצבעה ונראה מה אני אצביע.

סתיו שפיר: אני שואלת אותך מראש.

יעקב ליצמן: אני רוצה להבין מה האיום של יושב ראש הוועדה על חבר סיעתו.

ניסן סלומינסקי: יש עוד דקה להתייעצות הסיעתית.

משה גפני: אפשר לדעת למה זה קוצץ לעשרים מיליון?

ניסן סלומינסקי: אתם בהתייעצות שלכם.

סתיו שפיר: גם בועז טופורובסקי מצביע בעד?

יעקב ליצמן: אם אתה חושב שבדרך של סתימת פיות אתה הולך להעביר – לא.

יעקב ליצמן: אנחנו נגלה את כל השחיתויות שקורות כאן.

ניסן סלומינסקי: אני הלכתי לסתום פיות?

יעקב ליצמן: אתה סותם פיות כל הזמן.

יעקב ליצמן: אתה לא נותן לו לענות.

ניסן סלומינסקי: אני לא נותן לו לענות?

יעקב ליצמן: אתה לא נותן לו לענות.

יעקב ליצמן: אני ויתרתי על ההתייעצות הסיעתית ואתה לא נותן לו לענות.

אורי מקלב: הוא התחיל לענות וקטעת אותו.

ניסן סלומינסקי: אחרי חמש פעמים שאתם קוטעים אותו.

סתיו שפיר: ניסן, אתה זה שקטעת אותו.

ניסן סלומינסקי: ממש.

סתיו שפיר: אז תן לו לענות.

יעקב ליצמן: מה התשובה לזבולון?

יעקב ליצמן: למה יושב ראש הוועדה מאיים עליו, על חבר סיעתו?

יעקב ליצמן: למה אתה מאיים עליו שלא ישאל?

סתיו שפיר: חברי יש עתיד אומרים שאם הם יצביעו נגד, לא יהיה מע"מ אפס.

יעקב ליצמן: למה אתה מאיים עליו?

יעקב ליצמן: למה אתה מסתיר?

יעקב ליצמן: אתה מסתיר ואתה מאיים עליו.

יעקב ליצמן: אדוני היושב ראש, אתה מאיים עליו.

יעקב ליצמן: מה אתה מסתיר?

משה גפני: אתה לא נותן לענות תשובות.

ניסן סלומינסקי: מי בעד אישור פניות 157 עד 162?

אורי מקלב: אתה מבזה את חברי הסיעה שלך.

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: הפניות אושרו

סתיו שפיר: עפר לא הרים את היד.

יעקב ליצמן: איזה בושה.

יעקב ליצמן: אתה לא מקיים מה שהבטחת.

יעקב ליצמן: איזו בושה.

משה גפני: מפלגה של שקרנים.

יעקב ליצמן: הבטחת כאן שאתה תצביע נגד, כל המפלגה שלך.

סתיו שפיר: יש עתיד צריכים להיות נגד ההעברה הזאת.

ניסן סלומינסקי: הפניות אושרו.

סתיו שפיר: רביזיה.

משה גפני: אמרתם שאתם נגד.

יעקב ליצמן: אני הצבעתי בעד.

סתיו שפיר: אתם פשוט משקרים לציבור שלכם.

ניסן סלומינסקי: נרשמה רביזיה.

ניסן סלומינסקי: הרביזיות יהיו מחר ב-10:00 בבוקר, בלי נדר.

ניסן סלומינסקי: אנחנו עכשיו ממשיכים בדיון על מע"מ אפס.

משה גפני: אתה לא יכול מחר להביא את הרביזיות כי אנחנו בפגרה ואתה צריך ארבעה ימים

ניסן סלומינסקי: אני לא צריך ארבעה ימים.

ניסן סלומינסקי: הודענו את זה מראש.

משה גפני: לא הודעתם שום דבר מראש.

משה גפני: אדוני היושב ראש, אתה לא יכול, אני רוצה לשמוע את הלשכה המשפטית.

ניסן סלומינסקי: אני עושה עכשיו הפסקה של שתי דקות.